Biblija (Tomislav Dretar)/Smrt Ibrahimova. Njegovi drugi potomci


Smrt Ibrahimova. Njegovi drugi potomci 

25  1  Ibrahim uze još jednu ženu; zvala se Ketura. 
2 Ona mu dade Zimrana, Jokšana, Medana, Madiana, Jišbaha i Šuaha. 
3 Jokšan rodi Sabu i Dedana. Dedan imade za sinove Ašurite, Letušite i Leumite. 
4 Median imade za sinove Eifa, Efera, Hanoha, Avida i Elda. To su svi sinovi Keturini.
5 Ibrahim sva svoja dobra dade Ishaku. 
6 Sinove svojih konkubina, Ibrahim darova. Ali, još za svog života, on ih udalji od svog sina Ishaka, u zemlju Kedem.
7 Evo godina života Ibrahimovog: 175 godina. 
8 Potom Ibrahim izdahnu; on umrije u sretnoj starosti, ostario i presretan. On bi pridružen k svojima.
9 Njegovi sinovi Ishak i Ismail ukopaše ga u spilju Makpela, u polje Efrona sina Soharovog, Hitita, nasuprot Mambre, 
10 u polje koje Ibrahim bijaše stekao od sinova Hetovih. To je gdje ukopaše Ibrahima i njegovu ženu Saru. 
11  Poslije smrti Ibrahimove, Allah blagoslovi njegovog sina Ishaka. On obitavaše pokraj bunara Lahai-Roi .
12 Evo porodice Ismailove, sina Ibrahimovog, onog kojeg Ibrahimu dade Hagara, Egipćanka, sluškinja Sarina. 
13 Evo imena sinova Ismailovih, njihovih imena prema porodicema njihovim: Nebajot prvijenac Ismailov, Kedar, Adbel, Mivsam, 
14 Mišma, Duma, i Massa, 
15 Hadad, Tema, Jetur, Nafiš i Kedma. 
16 To su oni sinovi Ismailovi, i takva su njihova imena; nastanjeni u duarima  i taborima, oni imadoše dvanaest poglavara za isto toliko grupa. 
17 Evo godina života Ismailovih: 137 godina; potom on izdahnu. On umrije i bi sjedinjen k svojima. 
18 Ismailiti borave od Havilae do Šura, od međa Egipta, sve do Ašura, svaki nasuprot svojoj braći spreman  mu zaskočiti. 

Smrt Ibrahimova. Njegovi drugi potomci